钦定古今图书集成/明伦汇编/闺媛典/第045卷 > 莫生妻何氏
## 钦定古今图书集成/明伦汇编/闺媛典/第045卷 > 莫生妻何氏

按《浙江通志》：“莫生妻何氏，于潜人。夫死，年犹盛，誓不
嫁，养姑至孝。黄巢乱，群盗啸聚山谷，邻里皆奔徙。何
氏以姑羸疾，卧不可起，抱姑涕泣。贼至，号恸丐贼曰：
‘吾数年寡居，以有姑耳。今姑老且病，不忍去，愿代姑
死’。”贼舍其姑，掠何氏去，将污之，植刃使惧。何氏诡请
栉沐更衣，贼许之，遂解襦自缢。